O‘zbekiston va Qozog‘iston o‘rtasida yangi aviaqatnov yo‘lga qo‘yiladi. Bu haqda Zakon.kz nashri xabar berdi. Qayd etilishicha, 29 iyuldan boshlab haftasiga ikki marotaba davomiylik bilan Aqto‘be-Nukus yo‘nalishida yangi aviaqatnov ochiladi. Ayni paytda O‘zbekiston Respublikasi va Qozog‘iston Respublikasi o‘rtasida haftasiga 32ta reys amalga oshirilmoqda. Avvalroq, O‘zbekiston va Qozog‘iston o‘rtasida yangi yo‘nalishlarda aviaqatnovlar yo‘lga qo‘yilishi xabar berilgandi. May oyida o‘tkazilgan kelishuvlarga ko‘ra, ikki davlat o‘rtasida «Samarqand–Olmaota» va «Turkiston–Toshkent» yo‘nalishlarida muntazam aviaqatnovlar yo‘lga qo‘yilishi belgilangan.